ประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์เพื่อสร้างทางหลวงเทศบาลสายเชื่อมระหว่างถนนวิสุทธิกษัตริย์กับถนนอรุณอมรินทร์ เป็นกรณีที่มีความจำเป็นโดยเร่งด่วน
ประกาศสำนักนายกรัฐมนตรี
ประกาศสำนักนายกรัฐมนตรี
เรื่อง
กำหนดให้การเวนคืนอสังหาริมทรัพย์เพื่อสร้างทางหลวงเทศบาล
สายเชื่อมระหว่างถนนวิสุทธิกษัตริย์กับถนนอรุณอมรินทร์
เป็นกรณีที่มีความจำเป็นโดยเร่งด่วน
----------

 ตามที่ได้ประกาศใช้บังคับพระราชกฤษฎีกากำหนดเขตที่ดินในบริเวณที่ที่จะ
เวนคืนเพื่อสร้างทางหลวงเทศบาล
สายเชื่อมระหว่างถนนวิสุทธิกษัตริย์กับถนนอรุณอมรินทร์ 
พ.ศ. 2541 ในท้องที่แขวงวัดสามพระยา เขตพระนคร
และแขวงบางยี่ขัน เขตบางพลัด 
กรุงเทพมหานคร แล้ว นั้น
 ผู้ว่าราชการกรุงเทพมหานครผู้เป็นเจ้าหน้าที่เวนคืนตามพระราชกฤษฎีกาดังกล่าว
ได้พิจารณาแล้วเห็นว่า
การสร้างทางหลวงเทศบาลสายดังกล่าวเป็นกรณีที่มีความจำเป็นโดยเร่งด่วน 
เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภค
ซึ่งหากการเวนคืนเนิ่นช้าไปจะเป็นอุปสรรคอย่างมากแก่การพัฒนาเศรษฐกิจและสังคม
 ดังนั้น
อาศัยอำนาจตามความในมาตรา 68 วรรคหนึ่ง แห่งพระราชบัญญัติ
ทางหลวง พ.ศ. 2535 ประกอบกับมาตรา 13 วรรคหนึ่ง
แห่งพระราชบัญญัติว่าด้วยการเวนคืน
อสังหาริมทรัพย์ พ.ศ. 2530 คณะรัฐมนตรีโดยมติเมื่อวันที่ 16
กุมภาพันธ์ พ.ศ. 2542 จึงกำหนดให้
การเวนคืนอสังหาริมทรัพย์เพื่อสร้างทางหลวงเทศบาล
สายเชื่อมระหว่างถนนวิสุทธิกษัตริย์กับ
ถนนอรุณอัมรินทร์ ในท้องที่แขวงวัดสามพระยา เขตพระนคร
และแขวงบางยี่ขัน เขตบางพลัด 
กรุงเทพมหานคร
ตามพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวง
เทศบาลสายเชื่อมระหว่างถนนวิสุทธิกษัตริย์กับถนนอรุณอัมรินทร์
พ.ศ. 2541 เป็นกรณีที่มี
ความจำเป็นโดยเร่งด่วน
เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้า
ครอบครองหรือใช้อสังหาริมทรัพย์นั้นตามพระราชบัญญัติว่าด้วยการเวนคืนอสังหาริมทรัพย์
พ.ศ. 2530 ได้

 ประกาศ
ณ วันที่ 27 กุมภาพันธ์ พ.ศ. 2542
 ชวน
หลีกภัย
 นายกรัฐมนตรี

[รก.2542/14ง/1 - 05:03:2542]